

R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 024-04/24-01/5

URBROJ: 2177-1-01/01-24-3

Požega, 10. lipnja 2024.

Na temelju članka 9. stavka 2. Zakona o pogrebničkoj djelatnosti (Narodne novine, broj: 36/15. i 98/19.), članka 62. stavka 1. podstavka 7. Statuta Grada Požege (Službene novine Grada Požege, broj: 2/21. i 11/22.), članka 5. stavka 1. Odluke o određivanju poslova prijevoza pokojnika koji se financiraju iz Proračuna Grada Požege (Službene novine Grada Požege, broj: 20/23.) i Odluke o raspisivanju Javnog natječaja za povjeravanje poslova prijevoza pokojnika koji se financiraju iz Proračuna Grada Požege, KLASA: 024-04/24-01/5, URBROJ: 2177-1-01/01-24-2 od 17. lipnja 2024. godine, Gradonačelnik Grada Požege, raspisuje

J A V N I N A T J E Č A J

za povjeravanje poslova prijevoza pokojnika koji se financiraju iz Proračuna Grada Požege

1. **PREDMET JAVNOG NATJEČAJA**

Pod poslovima prijevoza pokojnika podrazumijeva se preuzimanje i prijevoz umrle osobe ili posmrtnih ostataka osobe za koje nije moguće utvrditi uzrok smrti bez obdukcije i to od mjesta smrti odnosno od mjesta na kojem se nalaze posmrtni ostaci osobe na području grada Požege do nadležne patologije ili sudske medicine.

Prijevoz pokojnika obavlja se po nalogu ovlaštenog mrtvozornika.

Izrazi koji se koriste u ovom Natječaju za povjeravanje poslova prijevoza pokojnika koji se financiraju iz Proračuna Grada Požege (u daljnjem tekstu: natječaj), a imaju rodno značenje, odnose se jednako i na muški i ženski rod.

Poslove prijevoza pokojnika na području grada Požege obavlja trgovačko društvo ili obrtnik, trgovac pojedinac, odnosno fizička ili pravna osoba koji ispunjava uvjete za obavljanje pogrebničke djelatnosti (u daljnjem tekstu: pogrebnik), sukladno Zakonu o pogrebničkoj djelatnosti (Narodne novine, broj: 36/15. i 98/19.) (u daljnjem tekstu: Zakon o pogrebničkoj djelatnosti) na temelju ugovora o povjeravanju poslova prijevoza pokojnika sklopljenog s Gradom Požegom.

**II. UVJETI NATJEČAJA**

Uvjeti za obavljanje poslova prijevoza pokojnika su:

* 1. da je pogrebnik registriran za obavljanje pogrebničke djelatnosti što dokazuje izvatkom iz sudskog odnosno obrtnog registra ili drugim odgovarajućim dokazom pravne sposobnosti, ne stariji od 30 dana od dana objave natječaja
	2. da pogrebnik ima rješenje o ispunjavanju uvjeta za obavljanje pogrebničke djelatnosti izdano sukladno propisu kojim se uređuje pogrebnička djelatnost što dokazuje preslikom rješenja
	3. da imaju na raspolaganju (u vlasništvu ili zakupu) najmanje jedno pogrebno vozilo što dokazuju preslikom prometne dozvole
	4. da je pogrebnik kadrovski i tehnički ekipirani na način da pozive mrtvozornika mogu primati tijekom 24 sata svakog dana i da pokojnika mogu preuzeti najkasnije u roku od dva sata od prijema poziva, što dokazuju izjavom o ispunjavanju kadrovskih i tehničkih uvjeta u kojoj se pojedinačno navode kadrovski i tehnički kapaciteti kojima pogrebnik raspolaže
	5. da pogrebnik na dan zaključenja natječaja nema nepodmirenog dospjelog dugovanja prema Gradu Požegi po bilo kojem osnovu, a što će utvrditi nadležni upravni odjel Grada Požege.
	6. da pogrebnik na dan zaključenja natječaja nema dugovanja s osnove poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja navedenih obveza, što dokazuje potvrdom o urednom ispunjenju dospjelih poreznih obveza i obveza za mirovinsko i zdravstveno osiguranje ne starijom od 30 dana od dana objave natječaja
	7. da pogrebnik fizička osoba ili odgovorna osoba u pravnoj osobi nisu pravomoćno osuđeni za kaznena djela i prekršaje iz članka 13. Zakona o pogrebničkoj djelatnosti, što dokazuju uvjerenjem o nekažnjavanju odnosno uvjerenjem o neizricanju prekršajne kazne

**III. SADRŽAJ PONUDE**

Pisanu ponudu za obavljanje poslova prijevoza pokojnika (u daljnjem tekstu: ponuda) može podnijeti trgovačko društvo, trgovac pojedinac ili obrtnik.

Ponuda uz obrazac cjenika, mora sadržavati sve isprave, dokaze i druge priloge kojima ponuditelj dokazuje ispunjavanje uvjeta iz ovog natječaja.

Isprave i dokazi se prilažu u izvorniku ili javnobilježnički ovjerenoj preslici osim preslike rješenja navedenog u točki II. podtočki 2. uvjeta ovog natječaja.

Ponude se podnose u zatvorenoj omotnici s navedenom adresom i naznakom:

*GRAD POŽEGA*

*Povjerenstvo za provedbu postupka javnog natječaja za povjeravanje poslova prijevoza pokojnika koji se financiraju iz Proračuna Grada Požege*

*Trg sv. Trojstva 1, 34000 Požega*

*"PONUDA ZA OBAVLJANJE POSLOVA PRIJEVOZA POKOJNIKA - NE OTVARATI",*

preporučenom pošiljkom ili predajom u pisarnicu gradske uprave. Na omotnici je potrebno naznačiti broj telefona i osobu za kontakt.

Ponude pristigle na natječaj otvaraju se javno, a javnom otvaranju ponuda mogu prisustvovati ovlašteni predstavnici ponuditelja uz uvjet predočenja pisanog dokaza o ovlasti. O mjestu, datumu i satu otvaranja ponuda, ponuditelji će biti naknadno obaviješteni.

Rok za podnošenje ponuda je **15 dana** od dana objave natječaja na mrežnoj strani Grada Požege (www.pozega.hr).

Ponuda koja nije podnesena u roku i koja nije potpuna, neće se razmatrati.

**IV. KRITERIJ ZA ODABIR NAJPOVOLJNIJE PONUDE**

Najpovoljnijim ponudom smatrat će se ponuda koja uz ispunjenje svih uvjeta iz ovog natječaja, sadrži najniži iznos ponuđene naknade za obavljanje poslova prijevoza pokojnika (u daljnjem tekstu: naknada) prema cjeniku koji je prilog i sastavni dio natječajne dokumentacije.

U slučaju da dva ili više ponuditelja koji ispunjavaju uvjete iz ovog natječaja ponude jednak iznos naknade, pravo prvenstva ima ponuditelj čija je ponuda ranije zaprimljena.

Odluku o odabiru najpovoljnije ponude sukladno ovom natječaju donosi Gradonačelnik Grada Požege (u daljnjem tekstu: gradonačelnik) na prijedlog Povjerenstva za provedbu postupka javnog natječaja za obavljanje poslova prijevoza pokojnika koji se financiraju iz Proračuna Grada Požege.

Gradonačelnik sklapa s izabranim pogrebnikom ugovor o obavljanju poslova prijevoza pokojnika koji se financiraju iz proračuna Grada Požege na vrijeme od četiri godine, a sastavni dio ugovora je cjenik usluga najpovoljnijeg ponuditelja.

Grad Požega zadržava pravo neodabira ponude po ovom natječaju, odnosno poništenja ovog natječaja.

**V. OSTALI PODACI**

Sve dodatne informacije vezane uz ovaj natječaj mogu se dobiti na e-mail: info@pozega.hr ili na telefon broj: 034/311-302.

Ovaj će se natječaj objaviti u Glasu Slavonije, na mrežnim stranicama Grada Požege ([www.pozega.hr](http://www.pozega.hr)) i na oglasnoj ploči Grada Požege.

GRADONAČELNIK

dr.sc. Željko Glavić